ไฟไหม้วอดบ้านไม้เก่า ห้องแถวให้เช่าที่สระบุรี เสียหายกว่า 3 ล้าน 
เกิดเหตุเพลิงไหมห้องแถวให้เช่าชุมชนซอยตัน อ.บ้านหมอ สระบุรี สร้างด้วยไม้เก่าแก่กว่า 60 ปี ลุกลามรวดเร็วขนของหนีไม่ทันวอดไป 7 ห้อง เสียหายกว่า 3 ล้าน ยังไม่รู้สาเหตุเวลา 14.00 น. วันที่ 18 เม.ย. ร.ต.อ.พัฒพร พันธุ์ฟัก พนักงานสอบสวน สภ.บ้านหมอ จ.สระบุรี ได้รับแจ้ง มีเหตุไฟไหม้บ้านบริเวณชุมชนซอยตัน หมู่ 9 ต.บ้านครัว อ.บ้านหมอ จึงประสานรถดับเพลิงเทศบาลตำบลท่าลาน เทศบาลตำบลท่าหลวง เทศบาลตำบลท่าเรือ และใกล้เคียงกว่า 10 คัน เข้าทำการดับไฟที่เกิดเหตุพบเพลิงกำลังลุกไหม้อย่างรุนแรง สภาพเป็นห้องแถวให้เช่าปลูกด้วยไม้ 2 ชั้น อายุเก่าแก่กว่า 60 ปี เพลิงลุกไหม้อย่างรวดเร็วเนื่องจากเป็นไม้เก่า ลุกลามบ้านที่ปลูกติดกัน เจ้าหน้าที่ใช้เวลาประมาณ 1 ชั่วโมง จึงควบคุมเพลิงไว้ในวงจำกัดสอบถามนายชาญ รัตนะบุรี อายุ 73 ปี ผู้เห็นเหตุการณ์และเป็นผู้ดูแลห้องเช่า เผยว่า เห็นไฟลุกไหม้จากช่วงกลางของห้องแถว โดยไหม้ขึ้นไปชั้น 2 จึงได้โทรแจ้งตำรวจและดับเพลิงเทศบาลตำบลท่าลาน แต่ไม่รู้ว่าไฟไหม้มาจากห้องไหนแน่ จึงได้ตะโกนให้ชาวบ้านที่อยู่บริเวณนั้นให้ขนข้าวของออกจากห้อง แต่ก็ไม่ทันเพราะไฟได้ลุกไหม้อย่างรวดเร็ว ทำให้ทรัพย์สินถูกไฟไหม้จนหมดขณะที่นายสัญญา เกิดเชื้อ อายุ 68 ปี ซึ่งพักอาศัยที่ห้องเช่าบ้านเลขที่ 10/1 หมู่ 9 อาชีพรับซ่อมเครื่องใช้ไฟฟ้า เผยตนและภรรยาออกไปทำธุระนอกบ้าน พอกลับเข้ามา เห็นไฟกำลังลุกไหม้บริเวณด้านหลังบ้าน และกำลังลุกลามขึ้นชั้น 2 จึงรีบวิ่งเข้าไปในบ้านเพื่อขนของมีค่าออกมาแต่ก็ไม่ทันเพราะไฟลุกไหม้อย่างรวดเร็ว และยังถูกไฟลวกที่ไหล่ขวา กับเท้าทั้ง 2 ข้างด้านพนักงานสอบสวน สภ.บ้านหมอได้ประสานกองพิสูจน์หลักฐานจังหวัดสระบุรี เข้าตรวจสอบสาเหตุไฟไหม้อย่างละเอียดอีกครั้ง รวมทั้งจะเรียกชาวบ้านที่เห็นเหตุการณ์เข้าสอบสวนเพิ่มเติม ส่วนความเสียหาย พบห้องเช่าถูกเพลิงไหม้ 7 ห้อง ประเมินค่าเสียหายเบื้องต้นประมาณ 3 ล้านบาทสำหรับผู้เช่าห้องแถวที่ถูกไฟไหม้ทั้ง 7 ห้อง ทางเทศบาลตำบลท่าลาน ได้ตั้งเต็นท์ให้พักอาศัยนอนชั่วคราวไปก่อน และดูแลเรื่องอาหารการกินให้ทั้งหมด.
เกิดเหตุเพลิงไหม้ห้องแถวให้เช่า ชุมชนซอยตัน อ.บ้านหมอ สระบุรี สร้างด้วยไม้เก่าแก่กว่า 60 ปี ลุกลามรวดเร็วขนของหนีไม่ทัน วอดไป 7 ห้อง เสียหายกว่า 3 ล้าน ยังไม่รู้สาเหตุ 
ไฟไหม้ห้องแถว,ไฟไหม้ สระบุรี,ไฟไหม้ห้องแถวไม้,ข่าวทั่วไป